text: Niels Juel Arge sigldi runt Viðoynna við Jógvan Heinesen, eisini kallaður smiðjurin, í 1975. Jógvan var føddur í 1900, og er sostatt javngamal við ein annan kendan viðoying nevniliga Christian Matras. Jógvan var til skips sum yngri, og lærdi jarnsmíð hjá pápanum og abbanum Heina Jógvan, sum hevði lært jarnsmíð á Skarði og á Skálatoftum. Jógvan festi 4 merkur burtur av Ónagerðishaganum í 1948, og livdi sum bóndi og útróðrarmaður. Hann var góður kvøðari, og hevði góða sangrødd, men tað er helst sum frágera frásøgumann, at flestu føroyingar minnast hann, frá sendingunum Runt Viðoynna, ið blivu sendar á heysti 1975. Smiðjurin doyði 89 ára gamal.
text: #000001